શહેરની પોળોમાં પણ પોતાની જ પરંપરાઓ છે. જે વર્ષોથી ચાલતી આવે છે. જેમકે ધાલની પોળમાં સ્ત્રીઓ ઘરમાં સૂર્યોદય પહેલા જ સાફસફાઈ કરી લે છે. પાના નગરની ખડકીના રહેવાસી પુષ્પા પંચાલે જણાવ્યું હતું કે, ‘અમે ઘરની વહેલી સવારે સાફસફાઈ કરીએ છીએ. ત્યારબાદ ઘરમાંથી જમા કરેલી ધૂળ એક પ્લેટમાં લઈને પોળની તમામ સ્ત્રીઓ સાથે મળીને પોળના ગેટ સુધી જઈએ છીએ જ્યાં તેનો નિકાલ કરી દેવાય છે. અહીં અમે ધૂળને આળસના પ્રતીકરુપે જોઈએ છીએ. તેથી નવા વર્ષની હર્ષોલ્લાસપૂર્વક ઉજવણી માટે આવું વર્ષોથી કરાય છે. ‘